பயம் என்பது நம் வாழ்க்கையின் எல்லா தருணங்களிலும் இருக்கின்றது. முதன் முதலில் தொழில் தொடங்கும்போது மட்டும் பயம் வருவதில்லை, தொழிலின் ஒரு நிலையிலிருந்து மற்றொரு நிலைக்கு செல்லும்போதும் பயம் வருகின்றது. பயம் ஏற்படுவது மனித இயல்புதான். பயத்தைத் தாண்டி வெளியே வரும் போதுதான் வெற்றி கிடைக்கும். நாம் தொழில் தொடங்க எடுத்து வைக்கும் முதல் அடிதான், பயத்தை கடப்பதற்கான முதல் படியாகும். தொழிலில் வருமானம் ஈட்டும் வழி தெரிந்தால் நிச்சயம் பயம் வருவதற்கு வாய்ப்பு குறைவு. தொழில் தொடங்குவதற்கு முன் நீண்ட காலத்திற்கு வருமானம் ஈட்டகூடிய வழிகளை கண்டுபிடிக்க வேண்டும். வருமானம் கிடைக்கும் வழிகளில் கவனம் செலுத்தவேண்டும். அப்போதுதான் பயத்தை தாண்டி தொழில் தொடங்குவதற்கான நம்பிக்கை பிறக்கும். தொழில் புரிய ஆர்வமும், உந்துதலும் இருந்தால் மட்டும் போதாது. செய்யும் தொழிலில் துறைக்கேற்ற பிசினஸ் மாடல், திட்டம் மிக அவசியம். நம் தொழில் சிறியதாக இருந்தாலும், பெரியதாக இருந்தாலும் சரி அதன் தொழில் வளர்ச்சியடைய தொழில்நுட்பம் (technology) பெரிதும் உதவுகிறது. தொழில்நுட்பங்கள் தொழிலின் பல மட்டங்களில் பயன்படுகிறது பின்பற்றியே ஆக வேண்டிய சூழ்நிலை. உலகம் முழுவதிலும் நிரம்பியிருக்கும் அபரிமிதமான வாய்ப்புகளை அழகினை செழுமையினை எவ்வாறு தொழில்நுட்பமாக பயன்படுத்திக் கொள்வது என்பதை குறித்து காண்போம்..ஒரு தொழிலதிபர் தன்னுடைய ஒவ்வொரு பிறந்தநாளின் போதும் அவரிடம் பணிபுரியும் பணியாளர்களுக்கு தங்க மோதிரம் பரிசளிப்பாராம் இதைப் பார்த்த நண்பர் காரணம் கேட்டபோது தொழிலதிபர் என் பணியாளர்களுக்கு நான் மோதிரத்தை மட்டும் தருவதில்லை அவர்களுக்கு அபரிதமான வாய்ப்பினை வழங்குகின்றேன் என்றார். இந்தப் பதிலால் குழம்பியிருந்த நண்பருக்கு மேலும் சில விளக்கங்களை கொடுத்தார் தொழிலதிபர் என்னுடைய ஐந்தாம் பிறந்தநாளில் என் அப்பா என்னை ஒரு சாக்லேட் கடைக்கு அழைத்துச் சென்றார் உனக்கு என்ன வேண்டுமோ , எத்தனை வேண்டுமோ எடுத்துக் கொள் என்றார்.அந்தக் கடை எனக்காக திறந்து கிடப்பது போல் இருந்தது. சாக்லேட் மற்றும் பல இனிப்புகளால் நிரம்பி வழிந்தது .எனக்கு எங்கு துவங்குவது என்று தெரியவில்லை இருந்த போதும் அங்கிருந்த எனக்கு விருப்பமான சாக்லேட்டுகளை என் பையில் நிரப்பத்துவங்கினேன், நான் எல்லாவற்றையும் எடுக்கவில்லை ஆனாலும் எல்லாவற்றையும் எடுத்துக் கொள்ளலாம் என்று எனக்கிருந்த வாய்ப்பு சிந்திக்கத் தூண்டியது.